Тооцооллын геометр

Тооцооллын геометр

Тооцооллын геометр нь геометрээр илэрхийлэгдэх алгоритмуудыг судлахад зориулагдсан компьютерийн шинжлэх ухааны салбар юм. Тооцооллын геометрийг бодож байх үед зарим нэг геометрийн бодлого урган гарч ирдэг бөгөөд энэ нь бүгд тооцооллын геометрийн нэг хэсэг. Бидний одоо ашиглаж буй тооцооллын геометр хөгжөөд удаагүй байгаа ч “тооцоолол” гэгч зүйл нь эрт үеэс улбаатай салбаруудын нэг юм.

Тооцоолол дахь нарийн төвөгтэй зүйлс нь тооцооллын геометрийн нэг хэлбэр бөгөөд алгоритм хэдэн арван эсвэл хэдэн зуун сая практик агуулгыг ч агуулж болдог. Ийм олонлогуудын хувьд O(n²) болон O(n log n)-ийн ялгаа нь тооцоолол дахь өдөр болон секундын зөрүү байх талтай.

Компьютер график, компьютерийн тусламжтай гаргасан дизайн ба түүний үйлдвэрлэл (CAD/CAM) зэрэг нь тооцооллын геометрийг өөрийн гэсэн “салбар” болгоход тодорхой түлхэц болсон ч түүний олон “асуудал” нь сонгодог шинжтэй, тиймээс түлхүү математик талдаа суурилсан гэж харагддаг.

Тооцооллын геометрт олон чухал программ бүхий зүйлс байх ба үүнд робот техник (хөдөлгөөн төлөвлөлт, харагдахуйц асуудлууд), газарзүйн мэдээллийн систем (GIS) (геометрчилсэн байршил болон хайлт, маршрут), нэгдсэн хэлхээний зураг төсөл (IC-ийн геометрийн зураг төсөл ба баталгаажуулалт), компьютерийн тусламжтай гаргасан инженерийн зураг төсөл (CAE) (тор үүсгэх), болон компьютер алсын хараа (3D дүрслэл сэргээн босгох) гэх мэт зүйлс багтдаг.